ઇમામ સજ્જાદ(અ.સ.)એ ફરમાવ્યું “અમારા કાએમ(અ.સ.)માં નબીઓની સુન્નતમાંથી કેટલીક સુન્નતો છે. જે હઝરત આદમ(અ.સ.), હઝરત નુહ(અ.સ.), હઝરત ઇબ્રાહીમ(અ.સ.), હઝરત મુસા(અ.સ.), હઝરત ઇસા(અ.સ.), હઝરત અય્યુબ(અ.સ.) અને હઝરત મોહંમદ(સ.અ.વ.)થી છે. તે આ મુજબ છે. હઝરત આદમ(અ.સ.) અને હઝરત નુહ(અ.સ.)ની સુન્નત તેઓની લાંબી ઉમ્ર થવી તે છે. અને હ. ઇબ્રાહિમ(અ.સ.)ની સુન્નત તેઓની વિલાદતનું છુપુ હોવું તે છે. અને હ. મુસા(અ.સ.)ની સુન્નતમાં ગૈબતનો ખૌફ છે અને હ. ઇસા(અ.સ.)ની સુન્નતમાં તેઓ પછી લોકો વચ્ચે મતભેદ પૈદા થવો તે છે (જેમકે જ.ઇસા(અ.સ.)નું આસમાન પર જવા પછી થતું હતું કે કેટલાક કહેતા હતા કે તેઓ ગુજરી ગયા અને કેટલાક કહેતા હતા કે તેઓને શુળી પર ચડાવી દેવામાં આવ્યા. . . . . .) અને હ. અય્યુબ(અ.સ.)ની સુન્નતમાં તેઓ ઉપર ઇમ્તેહાન પછી શાંતી અને સુખ અને વિશાળતા થવી તે છે અને હ. મોહંમદ(સ.અ.વ.)ની સુન્નતમાં તલવાર લઇને ઝુહૂર અને ખુરૂજ કરવું તે છે.